projecte-aina/catalan_government_crawling huggingface dataset:
Per què quedar-se a casa és clau per aturar el coronavirus?
De fet, la transmissió de la infecció es pot donar 1-2 dies abans dels símptomes, durant tot el període simptomàtic i fins a 5-6 dies després.
D'altra banda, des que es contrau fins que hi ha símptomes passen 4-7 dies en la gran majoria de casos, però poden arribar a passar fins a 2 setmanes.
Els estudis demostren que el coronavirus SARS-CoV-2 pot sobreviure fins a un màxim de 3 hores a l'aire, 4 hores sobre superfícies de coure, fins a un dia al cartró o fins a 3 dies sobre plàstic o acer inoxidable.
El risc de transmissió baixa, però, ràpidament amb el pas del temps.
Cal netejar bé les superfícies i rentar-se sempre les mans.
Cada vegada que una persona surt al carrer s'exposa a contraure el virus i, per tant, incrementa les possibilitats de contagi de la família i/o els companys de pis i, en general, de totes les persones amb qui pot tenir un contacte puntual, i posar en risc la seva salut
Li pot passar a un/a mateix/a o a les persones amb qui es té contacte si se surt.
Per molt que es coneguin les mesures de prevenció, qualsevol persona es pot despistar i posar-se en risc.
Tocar-se la cara abans de rentar-se les mans, no rentar-se les mans en arribar a casa o no respectar la distància de seguretat amb altres persones són oblits que poden acabar passant factura.
Si s'està infectat i no se sap, es pot transmetre el virus a altres persones.
Per tant, millor tenir el mínim contacte proper possible amb altra gent i que sigui sempre de curta durada.
També es pot posar en risc altres persones en no tapar-se la boca amb la part interna del colze en tossir o esternudar o en tocar objectes o superfícies sense haver-se rentat les mans.
Alguns estudis indiquen que les persones infectades poden seguir excretant el virus durant més d'un mes, però encara se'n desconeix la viabilitat.
L'objectiu és evitar que el nombre de persones afectades superi el volum que el sistema de salut és capaç d'atendre.
Ara estem en un moment clau en què només els serveis essencials haurien de sortir de casa per obtenir el màxim efecte del confinament.
Els infants no estan exempts de contraure el virus
Tot i que el coronavirus SARS-CoV-2 els afecta d'una manera més lleu, tenen el mateix risc de contagi que qualsevol altra persona.
Els símptomes poden ser tan lleus que es poden confondre fàcilment amb una altra malaltia comuna
Els infants poden transmetre el coronavirus a altres persones encara que tinguin una simptomatologia lleu que es pugui confondre amb una altra malaltia.
Els pot costar més mantenir les mesures de prevenció recomanades
És més difícil que respectin la distància de seguretat amb altres persones i que evitin posar-se les mans a la boca després d'haver tocat diferents superficies, o que recordin rentar-se les mans en arribar a casa.
Això augmenta el risc de contraure i transmetre la infecció.
Les mares i els pares també podem abaixar la guàrdia.
Per molt que estiguem pendents que segueixin les mesures de prevenció, en qualsevol moment ens podem despistar i, per tant, no els podem garantir una protecció adequada.
La valoració del professional sanitari és el principal criteri diagnòstic de la covid-19.
Les proves de detecció són eines de suport que complementen la seva valoració.
El professional sanitari és qui indica si cal fer alguna de les proves i quina és la més adient, d'acord amb les circumstàncies de la persona i de la fase de la pandèmia.
Bàsicament, a Catalunya, predominen dos tipus de proves per detectar la COVID-19:
També existeixen altres proves, com ara el test antigènic, que detecta les proteïnes del virus, però actualment no s'estan utilitzant de manera general en l'estratègia de detecció del Sistema de Salut de Catalunya.
Sempre és el professional sanitari qui ha d'interpretar els resultats de les proves.
Generalment, els símptomes apareixen entre 4 i 7 dies després de contraure el virus, però aquest període es pot allargar fins a 2 setmanes.
Algunes persones no n'arriben a tenir mai.
En la majoria dels casos, els símptomes acostumen a ser lleus, semblant als d'una grip, però en altres poden arribar a ser greus i a produir complicacions.
A hores d'ara no es disposa de cap tractament que s'hagi demostrat efectiu, però sí que n'hi ha per controlar-ne els símptomes.
Els casos més greus requereixen tractament amb suport vital avançat, a les unitats de cures intensives dels hospitals.
El coronavirus SARS-CoV-2 es transmet per contacte directe amb les secrecions respiratòries que es generen amb la tos o l'esternut d'una persona malalta.
Les persones poden contraure la malaltia si:
Per això, és tan important tapar-se la boca amb mocadors d'ún sol ús o amb el colze en tossir i esternudar, rentar-se les mans molt sovint, i mantenir una distància de seguretat amb la resta de persones (mínim 1 metre).
El coronavirus SARS-CoV-2 pot sobreviure fins a:
Per això, és recomanable intensificar els procediments de neteja i desinfecció habituals que es duen a terme a les llars i incidir especialment en tots aquells objectes o superfícies amb els que pot haver més contacte amb les mans.
Les persones infectades que no pateixen símptomes també poden transmetre el virus, ja sigui perquè la infecció no els produeix o perquè encara no han aparegut.
La transmissió de la infecció es pot donar 1-2 dies abans dels símptomes, durant tot el període simptomàtic i fins a 5-6 dies després.
Generalment, des que el virus es contrau fins que hi ha símptomes passen entre 4 i 7 dies, però aquest període és pot allargar fins a 2 setmanes.
No hi ha evidència que els animals domèstics puguin contraure el coronavirus SARS-CoV-2 i tampoc que el puguin transmetre a persones ni altres animals.
En tot cas, els animals poden ser portadors passius de partícules del virus (a la pell, al nas, etc.), si han estat en contacte amb persones infectades.
Per aquest motiu, les persones amb coronavirus o sospita que poden tenir-ne, han d'evitarel contacte proper amb el seu animal de companyia i utilitzar mascareta.
Si aquestes persones decideixen que algú altre se'n faci càrrec temporalment, la persona encarregada haurà d'evitar utilitzar els mateixos estris que hagin pogut estar en contacte amb la persona afectada, com ara plats de menjar i beure, o corretges i collars.
No hi ha evidència que els aliments siguin una font o una via de transmissió del coronavirus.
Malgrat això, a l'hora de manipular aliments cal seguir les normes d'higiene, conservació i preparació d'aliments, i extremar les precaucions a l'hora de rentar fruites i verdures per garantir-ne la desinfecció.
D'altra banda, beure aigua de l'aixeta o o fer-ne qualsevol altre ús habitual, no suposa risc de contagi, ja que el coronavirus és un tipus de virus particularment susceptible als mètodes convencionals de tractament i desinfecció.
Actualment no es consideren un grup de risc les persones que temps enrere van patir alguna malaltia pulmonar greu (pneumotòrax, tuberculosi).
Hi ha persones que, principalment per motius laborals, es troben exposades al coronavirus i que, per tant, han d'extremar les precaucions per evitar-ne el contagi:
La situació d'alerta sanitària per al coronavirus SARS-CoV-2 no és motiu per deixar de prendre la medicació prescrita.
Si esteu prenent un tractament de llarga durada i us ha caducat el Pla de medicació:
Si esteu en tractament amb anticoagulants (Sintrom®) orals, podeu continuar anant al vostre centre de salut per als controls periòdics.
De tota manera, contacteu amb el centre per confirmar el circuit establert.
És possible que algun centre tingui la possibilitat de fer-los a domicili, sempre analitzant cada cas.
L'atenció urgent i emergent es continua prestant al centre corresponent.
Una ferida o una fractura, per exemple, es pot atendre en un CUAP o en un centre hospitalari.
Atès que els centres sanitaris estan sota una pressió excepcional, cal minimitzar les situacions de risc (circulació amb vehicles, mesures d'autoprotecció, etc.).
Davant d'una emergència, si creieu que podeu necessitar una ambulància, truqueu al 112, que és el telèfon per atendre aquest tipus de necessitats.
Des d'allà avaluaran el vostre cas i us diran quina és la millor opció.
En les últimes setmanes s'ha detectat un menor nombre d'alertes per ictus i infarts al SEM i un retard en l'avís per part d'algunes persones afectades, especialment en els casos amb símptomes meus lleus.
En els ictus i els infarts, el temps és crucial.
Per tal de reduir al màxim les seqüeles neurològiques, és molt important que els pacients rebin atenció mèdica en un hospital com més aviat millor.
Si una persona presenta de forma sobtada la boca torçada, pèrdua de força al braç o cama d'un costat del cos, dificultat per parlar amb normalitat o pèrdua de visió, pot tractar-se d'un ictus.
D'altra banda, una gran part de la població té factors de risc cardiovasculars i pren medicació crònica com a prevenció.
S'ha de recordar la importància de seguir controlant tots aquests factors de risc, també en aquests dies de confinament: controlar la tensió arterial, vigilar el nivell de sucre en els pacients diabètics, mantenir hàbits de vida saludables, amb una alimentació sana i activitat física diària, i continuar prenent la medicació de forma regular.
Encara que els símptomes millorin o semblin poc greus, no s'ha de tenir por d'anar a l'hospital.
Cal actuar de pressa, trucar al 112 immediatament perquè es pugui avaluar el pacient ai traslladar-lo el més ràpid possible a l'hospital adequat.
En molts casos, per tramitar o renovar la baixa laboral no cal que aneu al CAP.
Podeu demanar la gestió al vostre metge o metessa mitjançant el servei d'eConsulta, disponible des de La Meva Salut, l'espai digital de salut personal.
Si encara no teniu accés a La Meva Salut, podeu demanar-lo emplenant aquest formulari.
Davant de qualsevol dubte, podeu trucar al vostre centre d'atenció primària o al 061/Salut Respon.
Si us han diagnosticat COVID-19 o us han notificat que sou contacte estret d'una persona diagnosticada i no podeu teletreballar, podeu demanar la baixa laboral al vostre metge o metgessa mitjançant el servei d'eConsulta de La Meva Salut.
El professional sanitari us tramitarà l'informe de baixa i el publicarà a l'espai Informes i resultats de La Meva Salut, des d'on us el podreu descarregar.
Si no us trobeu bé, podeu demanar visita al CAP perquè el vostre metge o metgessa us examini i valori la conveniència d'emetre l'informe de baixa laboral.
Si considera que cal tramitar-lo, us el lliurarà en paper i addicionalment el penjarà a l'apartat d'Informes i resultats de La Meva Salut.
Ara bé, si heu rebut atenció urgent i disposeu de l'informe corresponent on s'indica que requeriu la baixa, no cal que aneu al CAP.
Podeu demanar-la al vostre metge o metgessa des del servei d'eConsulta, disponible des de La Meva Salut.
Si heu de renovar una baixa laboral i no requeriu de seguiment clínic, us podeu descarregar el comunicat de confirmació de baixa o alta des de l'apartat d'Informes i resultats de La Meva Salut.
D'altra banda, en alguns casos, les visites de seguiment també es poden fer mitjançant l'eConsulta, sense necessitat d'anar al CAP.
Per l'emergència sanitària que vivim, les visites i consultes als CAP i hospitals que no són urgents s'han de deixat per a més endavant.
Ara mateix, als centres d'atenció primària i als hospitals prioritzen aquelles visites o serveis que siguin més urgents i que no es puguin ajornar alhora que planifiquen com anar reprenent tota l'activitat ajornada.
Normalment, els centre us avisarà de l'anul·lació de la visita i en el seu moment de la reprogramació.
També podeu anul·lar-la vosaltres mateixos a través del telèfon del centre, del programa de cita prèvia o de l'aplicació La Meva Salut.
És molt important que les vacunacions fins als 15 mesos de vida s'administrin a l'edat a la que estan previstes segons el calendari de vacunacions del Departament de Salut.
Les vacunes protegeixen enfront malalties importants que poden ser molt greus en infants petits i cal respectar el temps de vacunació al màxim.
També és molt important administrar les vacunes recomanades a les dones embarassades i a les persones amb condicions de risc.
La resta de vacunacions són normalment recordatoris i es poden ajornar sense risc uns mesos.
Donat que en aquests moments, els centres sanitaris s'han reorganitzat per prestar l'atenció de la manera més adequada, si us plau, truqueu al vostre centre per concertar la visita o demaneu-la per internet.
Si necessiteu rebre atenció mèdica no urgent o realitzar tràmits o gestions relacionats amb la salut, aprofiteu tots els recursos d'atenció no presencials que teniu disponibles.
Alguns d'ells s'han habilitat de forma extraordinària mentre duri l'alerta sanitària pel coronavirus-SARS-CoV-2 amb l'objectiu que el sistema sanitari mantingui la seva capacitat per atendre tothom qui ho necessita.
L'atenció no presencial que teniu disponible es presta amb els recursos següents:
La Meva Salut (LMS), l'espai digital de salut personal, us permet realitzar molts tràmits de manera no presencial.
Des d'allà podreu descarregar el pla de medicació i anar a la farmàcia a buscar els medicaments.
També hi podreu consultar els resultats de les anàlisis clíniques i les proves diagnòstiques, i anul·lar o reprogramar les visites agendades amb els professionals.
Si encara no hi teniu accés, excepcionalment durant el període d'epidèmia pel coronavirus SARS-CoV-2, podeu demanar-lo mitjançant un formulari electrònic.
Com a mesura excepcional en el context de la pandèmia del coronavirus SARS-CoV-2, les persones que són residents a Catalunya o les persones residents que encara no s'havien pogut empadronar, poden demanar per primera vegada la TSI sense haver d'anar al centre d'atenció primària.
Per fer-ho han d'emplenar un formulari, que es mantindrà actiu mentre duri la situació d'alerta sanitària.
Després de fer-ho, rebran per correu electrònic un resguard provisional amb el codi d'identificació personal (CIP) assignat, que els permetrà l'accés als centres i serveis del sistema sanitari públic.
Si ja havien sol·licitat la TSI presencialment durant les setmanes prèvies a l'alerta sanitària, no cal que ho tornin a fer, i tampoc si ja la tenien però no la troben o l'han perdut.
En aquest cas es poden identificar en el centres sanitaris amb el DNI, NIE o passaport, i si són menors, amb el certificat de naixement o el llibre de família.
L'aïllament domiciliari és una mesura que consisteix a mantenir aïllades les persones que puguin estar afectades pel virus i evitar-ne la propagació.
La UE i l'OMS el recomanen com una de les mesures més efectives per evitar la transmissió del virus.
Les persones potencialment infectades, sigui perquè presenten símptomes o perquè han estat en contacte amb persones infectades:
Convé, a més, designar una única persona com a cuidadora principal i totes les persones que estan en contacte amb la persona afectada han d'extremar les mesures de precaució.
La supervivència dels coronavirus humans en les superfícies pot ser molt variable, d'entre 2 hores i 9 dies, en funció del material, la temperatura, la humitat, etc.
Per això, és recomanable que s'intensifiquin els procediments de neteja i desinfecció habituals que es duen a terme a les llars.
Aquestes actuacions han d'incidir especialment en tots aquells objectes o superfícies amb els que pot haver més contacte amb les mans.
Les zones, punts i objectes més comuns on pot haver major risc de contacte amb les mans són:
Neteja: es pot fer amb aigua o sabó o es poden usar els detergents d'ús habitual en l'àmbit domèstic, que s'hauran d'aplicar en la concentració i condicions d'ús que indiqui l'etiqueta de cada producte.
Desinfecció: hi ha evidència que els coronavirus s'inactiven en contacte amb diferents tipus de desinfectants, com poden ser:
Els productes de neteja i desinfecció s'han de manipular de forma adequada per evitar possibles riscos per a la salut de les persones.
Abans d'utilitzar-los cal tenir en compte que:
No hi ha evidència que els aliments siguin una font o una via de transmissió del coronavirus.
Malgrat això, a l'hora de manipular aliments cal seguir les normes d'higiene, conservació i preparació d'aliments, i extremar les precaucions a l'hora de rentar fruites i verdures per garantir-ne la desinfecció.
El coronavirus és un tipus de virus particularment susceptible als mètodes convencionals de tractament i desinfecció de l'aigua i per això es pot continuar fent servir l'aigua de l'aixeta per beure, per al rentat de mans i tots els altres usos habituals.
Els tractaments que porten a terme les entitats gestores de subministrament d'aigua de consum, que incorpora la correcta desinfecció de l'aigua amb clor o derivats del clor i el manteniment d'un desinfectant residual a tot el sistema de distribució, tenen per objecte garantir la seva salubritat, evitant la transmissió de malalties infeccioses d'origen hídric.
Les mesures afecten les poblacions d'Àger, Albesa, Algerri, Avellanes i Santa Linya, Balaguer, Bellcaire d'Urgell, Bellmunt d'Urgell, Camarasa, Castelló de Farfanya, Cubells, Ivars de Noguera, Menàrguens, Montgai, Os de Balaguer, Penelles, La Sentiu de Sió, Térmens, Torrelameu, Vallfogona de Balaguer.
Les activitats docents, les activitats de lleure infantil i juvenil i les activitats d'intervenció socioeducativa han d'aplicar rigorosament les mesures especifiques de prevenció i protecció de la salut.
Les activitats docents, les activitats de lleure infantil i juvenil i les activitats d'intervenció socioeducativa han d'aplicar rigorosament les mesures especifiques de prevenció i protecció de la salut.
Els actes religiosos, inclosos casaments, serveis religiosos, celebracions i cerimònies fúnebres han de limitar l'assistència al 50% de l'aforament.
Les mesures afecten Barcelona, Viladecans, el Prat de Llobregat, Sant Boi de Llobregat, Cornellà de Llobregat, Sant Just Desvern, Esplugues de Llobregat, Sant Joan Despí, l'Hospitalet de Llobregat, Montcada i Reixac, Santa Coloma de Gramenet, Sant Adrià de Besòs, Badalona, Sant Feliu de Llobregat, Gavà i Castelldefels.
Els contactes estrets són les persones amb qui s'ha compartit espai a menys de 2 metres de distància, durant més de 15 minuts, sense mascareta i des de les 48 hores prèvies a l'inici dels símptomes
El seguiment de contactes estrets només s'activa quan un cas sospitós està confirmat.
Reben una trucada i un missatge que els informa que són un contacte estret d'una persona diagnosticada, sense dir-los qui és, i els indica les mesures que han de prendre.
Per tal d'evitar la possible transmissió, el contacte estret ha de fer quarantena durant els 10 dies següents al contacte amb un cas diagnosticat:
Cal que faci seguiment del seus símptomes (encara que no en tingui) dos cops al dia, a través de l'aplicació STOP COVID-19 CAT.
En cas que presenti símptomes, ha de contactar de seguida amb el seu metge o metgessa a través de l'eConsulta o trucar al 061 Salut Respon per comunicar que és un contacte estret d'un cas de COVID-19.
Ha d'estar localitzable al llarg de tot el període de seguiment.
Si treballa, cal que faci teletreball i, en cas que no sigui possible, rebrà la informació per tramitar la baixa laboral.
El seu equip d'atenció primària es posarà en contacte amb ell per tal de programar una prova PCR.
Pot consultar els resultats de la prova a través de La Meva Salut durant les 48-72 hores següents a l'extracció de la mostra.
Si la PCR és negativa, el professional sanitari decideix si pot acabar l'aïllament preventiu o si l'ha de continuar, tot vigilant els símptomes.
La persona amb diagnòstic positiu per COVID-19 rep una missatge SMS o una trucada sobre el que ha de fer.
Cal que confirmi els contactes reportats i els ampliï amb altres contactes que pugui recordar.
Se li comunica que ha de fer aïllament domiciliari fins que els professionals sanitaris ho indiquin.
Ha de fer seguiment i vigilància dels símptomes dos cops al dia a través de l'app STOP COVID19 CAT, que està connectada amb l'atenció primària.
Si no pot fer servir l'app, cal que es prengui la temperatura 2 cops al dia.
Si els seus símptomes empitjoren, cal que truqui al 061 o es posi en contacte amb el seu professional sanitari a través de l'eConsulta de La Meva Salut.
En el cas que sigui necessari tramitar la baixa laboral, ho pot fer també a través de l'eConsulta de La Meva Salut.
Amb la represa de la normalitat, és molt important que la ciutadania estigui amatent als possibles símptomes de COVID-19.
Si en algun moment una persona presenta febre, tos, sensació de falta d'aire, malestar general, diarrees i vòmits, ha de contactar amb el sistema sanitari per fer un ràpid diagnòstic.
S'ha de posar en contacte amb els professionals del seu centre d'atenció primària o trucar al 061 Salut Respon (fora d'horari).
El metge o metgessa avalua els símptomes i, si és necessari, li fa la prova PCR.
El seu gestor COVID s'hi posa en contacte per informar-la del procediment que ha de seguir i iniciar el procés d'identificació de contactes.
Molts dels aliments light contenen edulcorants en lloc de sucre, però la seva composició en greixos o farines no varia, cosa que fa que segueixin engreixant si es consumeixen en excés.
Pel que fa als aliments integrals, aporten una major quantitat de fibra, que és beneficiosa per a l'organisme, però la seva aportació calòrica és similar a la dels aliments no integrals.
L'aigua no té calories i, per tant, no pot engreixar, independentment del moment que es begui.
Al contrari, beure aigua durant els àpats augmenta la sensació de sacietat.
Saltar-se àpats augmenta la sensació de fam i l'ansietat fa que que s'acabi picant entre hores o que es mengi en excés en seure a taula.
És més adequat repartir els àpats en diverses ingestes al llarg del dia (no menys de quatre).
Els hidrats de carboni són la principal font d'energia per a l'organisme i han de representar el 50% de l'alimentació diària.
Eliminar-los de la dieta dràsticament altera el metabolisme i pot causar danys.
L'ordre dels aliments no en varia el contingut calòric.
La fruita té les mateixes calories si es menja sola, abans o després dels àpats.
A més que no hi ha una base científica per a aquesta afirmació, resulta gairebé impossible separar-los completament, ja que molts aliments contenen una barreja d'hidrats, proteïnes i greixos.
Una alimentació variada i equilibrada cobreix els requeriments diaris de vitamines.
Si no hi ha deficiències reals, administrar suplements vitamínics sense prescripció mèdica pot tenir conseqüències negatives per a la salut, com l'aparició de noves malalties.
Els fruits secs no engreixen per si mateixos, de fet, tenen un efecte saciant que pot ajudar a controlar el pes.
Però si es consumeixen en grans quantitats i com suplements de l'alimentació sí que poden fer guanyar pes.
Els greixos vegetals o olis sí que són més saludables que els greixos animals, excepte els de coco o palma, que són saturats i, per tant, perjudicials.
No, és el consum de calories en excés el que produeix un augment del pes corporal.
El que sí és cert és que les persones que mengen ràpidament acostumen a ingerir més quantitat de menjar.
La sal és un mineral i, per tant, no té calories.
Ara bé, la seva ingesta pot produir retenció de líquids en persones que pateixen trastorns cardíacs, renals o hepàtics, però retenir líquids no vol dir engreixar.
El punt d'acció dels laxants és a l'intestí gros, i l'absorció de nutrients es produeix a l'intestí prim; per tant, no contribueixen a perdre pes i el fet d'utilitzar-los per a això posa en perill l'estat de salut.
La composició tant de les torrades com de l'escorça o la molla és la mateixa.
Només canvia el contingut d'aigua, ja que l'escorça i les torrades en contenen menys.
La xarxa pública de salut a Catalunya ofereix diversos recursos per ajudar-vos a superar el trastorn de la conducta alimentària.
Si voleu fer una consulta per telèfon, podeu trucar a CatSalut Respon.
Si ho considereu convenient, el vostre metge o metgessa de família us derivarà a aquestes unitats de tractament especialitzat, o també el del vostre centre de salut mental o centre d'atenció a les drogodependències.
08907 L'Hospitalet de Llobregat
Hospital de Sant Pau i la Santa Creu
Carrer de Francesc Pla "El Vigatà", 1
Corporació Sanitària Parc Taulí